|  |
| --- |
|  |
| **REPUBLIKA HRVATSKA** |
| **OSJEČKO BARANJSKA ŽUPANIJA** |
| **OPĆINA VUKA** |
| **Općinsko vijeće** |

PRIJEDLOG

Temeljem članka 67. stavka 1. Zakona o komunalnom gospodarstvu (Narodne novine broj 68/18, 110/18, 32/20) i članka 36. Statuta Općine Vuka (Službeni glasnik Općine Vuka broj 01/14, 01/18, 01/20), Općinsko vijeće Općine Vuka na sjednici održanoj \_\_\_\_\_\_\_\_\_\_\_\_\_\_. godine donosi

# PROGRAM GRADNJE OBJEKATA I UREĐAJA KOMUNALNE INFRASTRUKTURE

# ZA 2021. GODINU

**I. Opće odredbe**

**Članak 1.**

Ovim programom određuje se gradnja objekata i uređaja komunalne infrastrukture na području općine Vuka za razdoblje od 01. siječnja do 31. prosinca 2021. godine u iznosu od 9.298.000,00, i to za:

1. Građevine komunalne infrastrukture koje će se graditi u uređenim dijelovima građevinskog područja,
2. Građevine komunalne infrastrukture koje će se graditi izvan građevinskog područja,
3. Postojeće građevine komunalne infrastrukture koje će se rekonstruirati i način rekonstrukcije.

U 2021. godini ne planiraju se zahvati u komunalnoj infrastrukturi radi uređenja neuređenog dijela građevinskog područja naselja na području Općine Vuka, niti se planira uklanjanje građevina komunalne infrastrukture.

Komunalna infrastruktura na području Općine Vuka su sljedeće građevine: nerazvrstane ceste, javne prometne površine na kojima nije dopušten promet motornih vozila, javne zelene površine, građevine i uređaji javne namjene, javna rasvjeta i groblja.

Ovaj Program sadrži procjenu troškova projektiranja, građenja, provedbe stručnog nadzora građenja i provedbe vođenja projekata građenja (u daljnjem tekstu: procjena troškova građenja) komunalne infrastrukture s naznakom izvora njihova financiranja.

**II. Građevine komunalne infrastrukture koje će se graditi u uređenim dijelovima građevinskog područja:**

**Članak 2.**

U tijeku 2021. godine planiraju se graditi sljedeće građevine:

|  |  |  |  |  |
| --- | --- | --- | --- | --- |
| Šifra aktivnosti | Projekti i aktivnosti | iznos | Izvor sredstava | |
| Izvor | Iznos |
|  | GRAĐEVINE I UREĐAJI JAVNE NAMJENE |  |  |  |
| K100100 | Izgradnja nadstrešnice kod kapelice u Lipovcu Hrastinskom | 170.000,00 | Ostale pomoći | 170.000,00 |
| K100108 | Izgradnja višenamjenske zgrade | 250.000,00 | Ostale pomoći | 250.000,00 |

Za izgradnju nadstrešnice kod kapelice u Lipovcu Hrastinskom predviđena su sredstva u iznosu od 170.000,00 kn, čime će se omogućiti sklanjanje ljudi od sunca ili padalina.

Jedan od dugogodišnjih projekata općine je izgradnja višenamjenske zgrade. Cilj ovog projekata je omogućiti adekvatan prostor za smještaj općinske uprave, ambulante, ljekarne, te predškolskog odgoja. U 2021. godini planirana su sredstva za izradu projektne dokumentacije u iznosu od 250.000,00 kn.

**III. Građevine komunalne infrastrukture koje će se graditi izvan građevinskog područja:**

**Članak 3.**

U tijeku 2021. godine planiraju se graditi sljedeće građevine:

|  |  |  |  |  |
| --- | --- | --- | --- | --- |
| Šifra aktivnosti | Projekti i aktivnosti | iznos | Izvor sredstava | |
| Izvor | Iznos |
|  | NERAZVRSTANE CESTE |  |  |  |
| K100139 | Izgradnja mosta preko Vuke i pristupne ceste | 2.408.000,00 | Pomoći EU | 2.046.800,00 |
| Ostale pomoći | 361.200,00 |

U 2021. godini planira se i izgradnja pristupne ceste i mosta preko rijeke Vuke, u iznosu od 2.408.000,00 kn, kroz Mjere Programa ruralnog razvoja.

**IV. Postojeće građevine komunalne infrastrukture koje će se rekonstruirati i način rekonstrukcije:**

**Članak 4.**

U tijeku 2021. godine planira se rekonstrukcija sljedećih građevina:

|  |  |  |  |  |
| --- | --- | --- | --- | --- |
| Šifra aktivnosti | Projekti i aktivnosti | iznos | Izvor sredstava | |
| Izvor | Iznos |
|  | NERAZVRSTANE CESTE |  |  |  |
| K100102 | Rekonstrukcija nerazvrstane ceste Hrastovac | 500.000,00 | Prihod od prodaje | 500.000,00 |
| K100132 | Rekonstrukcija nerazvrstane ceste Milka Cepelića kč.br. 966 (od Općine do škole) | 70.000,00 | Ostale pomoći | 70.000,00 |
|  | JAVNE PROMETNE POVRŠINE NA KOJIMA NIJE DOPUŠTEN PROMET MOTORNIH VOZILA |  |  |  |
| K100095 | Rekonstrukcija i izgradnja pješačkih staza | 3.000.000,00 | Namjenski primici od zaduživanja | 2.000.000,00 |
| Pomoći EU | 850.000,00 |
| Ostale pomoći | 150.000,00 |
|  | GROBLJA |  |  |  |
| K100085 | Sanacija i uređenja groblja | 500.000,00 | Prihodi za posebne namjene - komunalni doprinos | 40.000,00 |
| Ostale pomoći | 460.000,00 |
|  | GRAĐEVINE I UREĐAJI JAVNE NAMJENE |  |  |  |
| K100153 | Energetska obnova zgrade javne namjene | 2.400.000,00 | Pomoći EU | 2.040.000,00 |
| Ostale pomoći | 360.000,00 |

Za rekonstrukciju nerazvrstane ceste u Hrastovcu planirana su sredstva u iznosu od 500.000,00 kn. Navedenom se investicijom planira rekonstrukcija ceste u duljini od 230 m, na k.č.br. 935, k.o. Vuka.

Za izradu projektne dokumentacije rekonstrukcije nerazvrstane ceste Milke Cepelića k.č.br. 966 (od općine do škole) predviđena su sredstva u iznosu od 70.000,00 kn.

Za rekonstrukciju i izgradnju pješačkih staza u 2021. godini planirana su sredstva u iznosu od 3.000.000,00 kn. Navedenim iznosom planira se sanacija pješačkih staza na području Općine Vuka, ukupne duljine oko 4 km.

Za sanaciju i uređenje groblja planirana su sredstva u iznosu od 500.000,00 kn. Navedenim se sredstvima planira izgradnja nogostupa na groblju površine 350m2 i postavljanje ograde u dužni od 250 m.

Planom u 2021. godini predviđena su sredstva za energetsku obnovu zgrade javne namjene. Radovi koji su predviđeni energetskom obnovom su sanacija krovišta, toplinska izolacija, unaprjeđenje sustava grijanja, zamjena postojeće stolarije, hidroizolacija.

**V. Rekapitulacija**

**Članak 5.**

Utvrđuje se sljedeća rekapitulacija programa po vrsti i izvorima financiranja gradnje komunalne infrastrukture:

|  |  |  |
| --- | --- | --- |
| R.br. | Vrsta komunalne infrastrukture | Iznos u kunama |
| 1. | Građevine komunalne infrastrukture koje će se graditi u uređenim dijelovima građevinskog područja | 420.000,00 |
| 2. | Građevine komunalne infrastrukture koje će se graditi izvan građevinskog područja | 2.408.000,00 |
| 3. | Postojeće građevine komunalne infrastrukture koje će se rekonstruirati i način rekonstrukcije | 6.470.000,00 |
| 4. | Građevine komunalne infrastrukture koje će se graditi radi uređenja neuređenog dijela građevinskog područja naselja na području Općine Vuka | 0,00 |
| 5. | Građevine komunalne infrastrukture koje će se uklanjati | 0,00 |
|  | UKUPNO | 9.298.000,00 |

|  |  |  |
| --- | --- | --- |
| r.br. | Izvori financiranja | Iznos u kunama |
| 1. | Namjenski prihod od zaduživanja | 2.000.000,00 |
| 2. | Prihod od prodaje | 500.000,00 |
| 3. | Prihod za posebne namjene – komunalni doprinos | 40.000,00 |
| 4. | Ostale pomoći | 1.821.200,00 |
| 5. | Pomoći EU | 4.936.800,00 |
|  | UKUPNO | 9.298.000,00 |

**VI. Završne odredbe**

**Članak 6.**

Ovisno o ostvarenju proračunskih prihoda u 2021. godini Općinsko vijeće može smanjiti ili povećati opseg radova utvrđenih ovim Programom radi usklađenja opsega radova sa mogućnostima financiranja istih.

**Članak 7.**

Program gradnje objekata i uređaja komunalne infrastrukture objavit će se u „Službenom glasniku Općine Vuka“, a primjenjuje se od 01. siječnja 2021. godine.

KLASA:

URBROJ:

U Vuki,

Predsjednik općinskog vijeća Stjepan Ribić